钦定古今图书集成/明伦汇编/氏族典/第296卷 > 章衡民
## 钦定古今图书集成/明伦汇编/氏族典/第296卷 > 章衡民

按《万姓统谱》：“衡民讳澧，以字行。七岁失怙，家业渐替。
稍长，竭力奉母，虽穷约务得其欢。兄卧病，躬侍汤药。
及殁，敬寡嫂如母，而抚三孤侄如己子。游庠校励学，
领洪武庚午乡荐。二亲及嫂继殁，久弗克葬，昼夜悲
号。邻党感其孝诚，皆赙以襄事。会试中第二，赐衣二
袭，擢教授于建昌。卒年三十九。”